Oradea.ro

Târgul de Crăciun Oradea
2025-11-28 - 2025-12-26 | Piata Unirii, Piața unirii, 1, Oradea, România
Târgul va avea loc în două locații din centrul orașului – Piața Unirii și Piața Ferdinand. Ediția din acest an promite o atmosferă de poveste, plină de lumini, arome îmbietoare și spectacole de neuitat, care vor marca începutul sezonului sărbătorilor de iarnă.
Târgul de Crăciun din acest an aduce o ofertă bogată de standuri și atracții, pregătite să creeze o experiență completă pentru vizitatori. Zona de căsuțe tematice reunește artizani, creatori de decorațiuni, producători locali, comercianți de jucării, bijuterii și pietre semiprețioase. Vizitatorii vor găsi preparate dulci și sărate, de la clătite, vafe și plăcinte, până la pizza, burgeri, specialități la grill, bubble tea sau gustări precum popcorn și churros și multe specialități specifice sezonului festiv.
Pe lângă atracțiile deja menționate, vizitatorii se vor putea bucura și de alte puncte de interes în cadrul evenimentului. Astfel, atmosfera de sărbătoare va fi completată de prezența unui patinoar generos, cu gheață naturală, cu o suprafață de 520 de metri pătrați, amplasat în inima orașului, în Piața Ferdinand. Acest spațiu va oferi oportunitatea perfectă pentru sesiuni de patinaj, fie că este vorba de familii, grupuri de prieteni sau patinatori experimentați, adăugând o notă de dinamism și distracție evenimentului.
De asemenea, o atracție spectaculoasă va fi roata panoramică. Aceasta va fi o roată de festival de mari dimensiuni, cu o înălțime impresionantă de 30 de metri, care va fi instalată în Piața Unirii. Vizitatorii care aleg să facă o plimbare cu roata panoramică vor avea ocazia să admire o panoramă de neuitat a centrului orașului luminat de sărbătoare, oferind o perspectivă inedită asupra evenimentului și a frumuseții arhitecturale din jur.
PROGRAMUL TÂRGULUI DE CRĂCIUN 2025
Vineri, 28 noiembrie 2025
18:00 Aprinderea iluminatului festiv – zona bradului de Crăciun, Piața Unirii
18:15 Corul de copii al Filarmonicii de Stat Oradea, în avanpremieră în cadrul unui eveniment public
19:00 Familia Melimi – spectacol de Crăciun pentru copii
Sâmbătă, 29 noiembrie 2025
19:00 Tradiții de Crăciun – Ansamblul Folcloric Bihorul

20:00 Dean Bowman & band
Duminică, 30 noiembrie 2025
19:00 Tradiții de Crăciun – Ansamblul Folcloric Bihorul
20:00 CĂLIN POP – RITUAL DE IARNĂ
Vineri, 5 decembrie 2025
19:00 Tradiții de Crăciun – Ansamblul Folcloric Bihorul
20:00 HARA – COLINDE POP
Sâmbătă, 6 decembrie 2025
19:00 Tradiții de Crăciun – Ansamblul Folcloric Bihorul
20:00 EMY DRAGOI & GRAND ORCHESTRA CHRISTMAS JAZZ
Duminică, 7 decembrie 2025
19:00 Colindătorii Bihorului – concert Busuioc de pus pe grindă
20:00 Nati Loves Monday – Concert de Crăciun
Vineri, 12 decembrie 2025
19:00 Tradiții de Crăciun – Ansamblul Folcloric Bihorul
20:00 GOSPEL TOUCH CHOIR
Marți, 23 decembrie 2025
20:00 Arta Duo
Târgul de Crăciun Oradea se va desfășura în perioada 28 noiembrie 2025 – 26 decembrie 2025.
Evenimentul este organizat de Visit Oradea cu sprijinul Primăriei Municipiului Oradea.
Parteneri: Banca Transilvania, Frutti Fresh, Viva și Naty, Auto Bara.
